Vita:Magyarországi LMBT-szervezetek listája

message: Az Ex-gay baráti kör esetében nem éppen arról van szó, hogy nem tekintik magukat LMBT-nek? Csaktom  2007. február 14., 16:33 (CET)
replies: text: Áthelyezve Neo vitalapjáról. Csaktom  2007. február 15., 11:12 (CET)

text: Megvizsgálva az oldalukat, nekem úgy tűnik, hogy ez egyértelmű, ráadásul a szervezet nem pusztán azzal kötődik az LMBT-hez, hogy nevében is jelezve van, hogy homoszexuálisoknak nyújt egyfajta (de többféle) segítséget, hanem az is le van írva, hogy megkülönböztetnek szexuális identitást és szexuális viselkedést, és mindkettőt megváltoztathatónak tartják, de nem is ez az igazán érdekes, hanem az, hogy tagjaik között olyanok is vannak, akiknek az "irányultsága/identitása nem változott meg", csak önmegtartóztató életet élnek. Ezek a kritériumok elegendőek szerintem. | Bennó   cseveg, akta  2007. február 15., 00:51 (CET)

text: Csakhogy nem elég, ha a szervezet "kötődik", vonatkozik, kapcsolódik az LMBT-hez. Kapcsolódnak az AIDS szervezetek is, mégsem LMBT szervezetek. Az Ex-gay nevéből következően nem-gay, sőt célkitűzése is az, hogy ne is legyen az. A "gay": identitás, ha valaki nem fopgadja el magát homoszexuálisnak, meg akar változni, az nem gay, akkor sem, ha úgy érzi, hogy nem sikerül neki. Egy sakkörnek is lehetnek homoszexuális tagjai, önmagában a "vannak homoszexuális tagjai" nem érv. A szervezetnek kell LMBT-nek lennie. Szerintem elég vicces egy hangsúlyozottan nem-LMBT szervezetet betenni az LMBT szervezetek közé, azon az alapon, hogy köze van hozzá. Csaktom  2007. február 15., 01:58 (CET)
replies: text: :Felmáaztam a honlapjukra, és valóban nem indokolt őket a listán szerepeltetni. Viszont számos olyan kérdéssel foglalkoznak, ami nagyon is az LMBT kezelésébe tartozik, tehát a nagy LMBT kategóriába mindenképp indokolt felvenni őket. | Bennó   cseveg, akta  2007. február 15., 02:24 (CET)

text: :Az Ex-gay jelenség, mozgalom szerepel is az LMBT kategóriában, ott a helyén is van. De ex-gay, vagyis hangsúlyozottan heteroszexuális identitású személyek ne szerepeljenek LMBT személyek között és ex-gay, vagyis a heteroszexualitás, mint megvalósítandó cél köré szerveződő egyesületek ne szerepeljenek az LMBT szervezetek között. Csaktom  2007. február 15., 03:00 (CET)
thread_title:  Ex-gay baráti kör 

message: Üzleti vállalkozások is bekerülhetnek az LMBT szervezetek közé? Ha igen, milyen szempontok szerint? Csaktom  2007. február 14., 16:33 (CET)
Valószínűleg átgondolatlanul került be oda. Kivettem (de meghagytam a nyomát, ha esetleg valami más LMBT gyűjteményhez szükség lenne rá). Kontribútor 2007. február 16., 00:01 (CET)
Hasonló megfontolásból kikommentezem a BookSchütz Bt.-t is a megszűnt szervezetek közül. Csaktom  2007. február 18., 22:56 (CET)
thread_title:  Connection Bt. 

message: Szerintem nem túl jó ötlet, hogy a listától elkülönülnek a hivatkozások. Ahol van wiki szócikk, ott azt részesítsük előnyben, azon úgyis ott van a link a honlapra, ezért ide nem kell. Ahol meg nincs még szócikk, érdemes meghagyni a linket, de magában a listában, pl. így: 
*Habeas Corpus Munkacsoport (avagy: Habeas Corpus Jogsegély) honlap
Ez sokkal áttekinthetőbbé teszi a listát.--Tdombos 2007. február 15., 00:34 (CET)
replies: text: Nem én találtam ki, hogy lehetőleg különüljenek el a wikin a külső hivatkozások, ez irányelv, vagy szerkesztési javaslat vagy mi a szösz. Valóban ott vannak a linkek a szócikkekben, mindegyik link ott figyel valahol a maga szócikkében, de ha valaki nem egy bizonyos szervezet honlapját keresi, hanem többet egyszerre, azt így nem találja meg a szócikkekben. Csaktom  2007. február 15., 01:36 (CET)
A "külső hivatkozások" tudtommal nem erre szolgál, hogy tömegesen felvegyük a linkeket, pláne nem listák eseték. Most lábjegyzeteket csináltam; szerintem sokkal jobb lett. Kontribútor 2007. február 16., 00:02 (CET)

text: Köszönöm Csaktom  2007. február 16., 00:24 (CET)
thread_title:  Külső hivatkozások 

message: A listában van egy kikommentezett rész, amiben AIDS segélyszervezetek szerepelnek, el kéne dönteni, mi legyen velük. Én említettem az Ex-gay baráti kör szakaszban, hogy miért nem érzem LMBT szervezetnek őket. Más vélemény van-e? Csaktom  2007. február 15., 11:19 (CET)
thread_title:  AIDS segélyszervezetek 

message: Én fontosnak tartanám, hogy minden olyan, ténylegesen nem-LMBT szervezet is jelenjen meg ezen az oldalon, mondjuk alul, egy külön fejezetcím alatt, amely valamilyen összefüggésben az "átlag lexikonolvasó" fejében az LMBT-témához asszociálódik: azok is, amelyek önmagukban kifejezett sztereotípiákat erősítenek meg. Nemcsak az AIDS-szervezetek, hanem az ex-gay is, és ha egyszer megalakul kifejezetten a Buziverő Rentiensek Országos, Állandó Felekezete (BROÁF), akkor az is. De: Ellentétben a lista többi elemével, ezek mellett legyen egy-egy megjegyzés, hogy egyrészt miért nincs itt a helye ennek a szervezetnek, másrészt miért van mégis itt. Így legalább ez az oldal valóban betölt némi ismeretközlő funkciót, és több lesz puszta jelópédzsiz-nél
replies: text: Alternatíva: ne az egyes szervezetek szerepeljenek ebben a spéci szakaszban, hanem a tematikák (pl. AIDS-téma), az említett kommentárokkal és a megfelelő linkekkel. Vélemény? Feanor 2007. február 15., 11:37 (CET)

text: Jó, de a logikád mentén haladva minden kategóriában/listában el kéne helyezni ilyen egyértelműen nem a kategóriába/listába tartozó, de tematikájában kapcsolódó elemeknek fenntartott fejezetet. Szerintem a wikin belüli kapcsolatok biztosításának nem ez a kívánatos módja.

text: A kapcsolódó kategóriák felsorolásának a lap alján pedig van bevett módja, azt minden további nélkül lehet itt is alkalmazni. Valahogy úgy, hogy "lásd még: AIDS szervezetek" Csaktom  2007. február 15., 11:55 (CET)
replies: text: :Ez OK, csak éppen a mozgalmár lelkem fázik ettől a sima, megjegyzés nélkül hagyott "Lásd még"-től. :-( Az is lehet, hogy a lista elé kéne egy bevezető, amelyben nem listaszerűen, hanem folyószövegben tájékoztatjuk az olvasót, hogy mi minden nem szerepel ebben a listában (és miért), mármint olyasmik, amiket esetleg itt keresne a júzer. Ez esetben tényleg nem szervezetek lennének felsorolva, hanem témák. Ez így milyen? Feanor 2007. február 15., 12:25 (CET)

text: :Ilyen száraz a lexikon. Sokszor éri az a vád a meleg szerkesztőket, hogy mozgalmári hevületből eltérnek a wikiszerkesztés alapelveitől, szerintem jobb lenne nem okot szolgáltatni ezekhez a vádakhoz. Kifejtő kapcsolódási magyarázatoknak a szócikkekben van a helyük, a Homoszexualitásnál az Ex-gay mozgalomnak, több LMBT témánál az AIDS-nek. Csaktom  2007. február 15., 12:56 (CET)
replies: text: ::OK, ilyenformán kiszedtem az ex-gay-t. Feanor 2007. február 15., 13:14 (CET)

text: Megnéztem az AIDS szócikket és nem találom nyomát AIDS szervezet kategóriának/listának vagy szócikknek. Mivel az "Ex-gay baráti körnek" sincs szócikke, letettem arról, hogy létrehozzam a "Lásd még:" részt, mivel ennek csak létező wikikategóriák vagy szócikkek esetében látom értelmét. Csaktom  2007. február 16., 12:53 (CET)
thread_title: LMBT-t asszociáltató nem-LMBT szervezetek - egy ötlet

message: Mit gondoltok az SZDSZ Új Generáció Melegjogi Munkacsoportjáról? A szócikk bevezetőjében az szerepel, hogy csoportok is a listán vannak, én meg idetartozónak érzem ezt is, mivel kifejezetten LMBT. Csaktom  2007. február 17., 16:51 (CET)
Mivel nem érkezett észrevétel, beteszem a listába, de nem készítek hozzá jegyzetbe tett külső linket az Új Generációhoz, mert itt csakis a melegjogi munkacsoportról van szó, külön honlapja vagy allapja pedig nincs a csoportnak, és ugyanilyen megfontolásból nem készítek wikilinket sem a nevében az SZDSZ-hez és az Új Generációhoz. Csaktom  2007. február 19., 22:29 (CET)
thread_title:  SZDSZ Új Generáció Melegjogi Munkacsoportja 

message: Miért szerepel a cím alatti leírásban az, hogy „Pécs”? Keehnan455 vita 2022. június 17., 21:57 (CEST)
replies: text: Még 2020-ban egy anon a Wikidata-adatlap leírásához adta hozzá, így mobilos felületen az megjelent, de most javítottam, kivettem. – balint36 utaspanasz 2022. június 17., 22:00 (CEST)
thread_title:  Kell a Pécs alcímként?